Document ID: /roh_data/filtered/fineweb-2-filterrobots_roh.jsonl.gz/15348

Suenter la victoria dubla dad ier e las bunas prestaziuns da l'entira equipa svizra eran las speranzas en il super-G da las dunnas oz a San Murezzan grondas. Ed er en la super-cumbinaziun avessan las atletas svizras gì bunas schanzas. Ma l'aura ha fatg in stritg tras il quint. Pervi da nivels e naiv han omaduas cursas stuì vegnir desditgas.
Quai suenter ch'ils organisaturs dal super-G avevan gia stuì spustar la damaun la partenza sin las 11:30 e che brentina e naiv en ils auts engiadinais avevan gia sfurzà da dischlocar la partenza pli a bass. Anc avant aveva l'Americana Lindsey Vonn annunzià da desister d'ina partenza a San Murezzan. Suenter il super-G dad ier er'ella ida per terra en l'arrivada e vegnida tractada ditg en ina tenda.
RR novitads 12:00